เติมด่วน! พรุ่งนี้ “ปตท.-บางจาก” ขึ้นราคาเบนซิน-แก๊สโซฮอล์ 50 สต. เว้น E85 ขึ้น 30 สต.
เติมด่วน! พรุ่งนี้ “ปตท.-บางจาก” ขึ้นราคาเบนซิน-แก๊สโซฮอล์ 50 สต. เว้น E85 ขึ้น 30 สต.
11 ม.ค. 2564

บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ 50 สตางค์/ลิตร ยกเว้น E85 ปรับขึ้น 30 สตางค์/ลิตร มีผลตั้งแต่วันที่ 12 ม.ค.64 เวลา 05.00 น.เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่น ในวันพรุ่งนี้ เป็นดังนี้ เบนซิน ออกเทน 95 ของ PTT Station อยู่ที่ลิตรละ 31.46 บาท, แก๊สโซฮอล์ 95 ลิตรละ 24.05 บาท, แก๊สโซฮอล์ 91 ลิตรละ 23.78 บาท, E20 ลิตรละ 22.54 บาท , E85 ลิตรละ 19.29 บาท
ส่วนน้ำมันดีเซลราคาคงเดิม โดย B7 อยู่ที่ลิตรละ 24.49 บาท, B10 ลิตรละ 21.49 บาท และ B20 ลิตรละ 21.24 บาท
